钦定古今图书集成/明伦汇编/宫闱典/第004卷 > 《宫词八首》王仲修
## 钦定古今图书集成/明伦汇编/宫闱典/第004卷 > 《宫词八首》王仲修

云娇烟懒雨初晴，环碧风轻细浪生。尽日黄鹂不飞
去，万年枝上听箫声。

殿角风摇柳带长，御沟流水落花香。雨来双燕归应
早，先上珠帘十二行。

玉阑万朵牡丹开，先摘姚黄献御杯。翠幕重重围绕
定，料应蜂蝶不曾来。

宫槐御柳绕池亭，水殿中间暑气清。珠网帘深尘不
到，静闻燕子引雏声。

太液池头水浸云，绿荷摇曳露华新。漾舟寻得双莲
子，摘向金盘进圣人。

楼台雪霁晚阴阴，珠网屏风御幄深。和气先春宫掖
暖，凤钗不用辟寒金银河清浅夜纵横，鱼钥传呼锁禁城。试上红楼三十
级，凭栏好看月华生。

月沈天角晓星明，上直妆成趁五更。昨夜宣徽初进
曲，《仙韶院》里未知名。